ผมมองเห็น เส้นใสๆ จุดกลมเล็กๆใสๆ หาข้อมูลในเน็ตเป็นวุ้นตาเสื่อมครับ สาเหตุของผมผมใช้คอมพิวเตอร์เรียนออน์ไลน์ และอื่นๆ 10ชม.ทุกวันครับ ติดต่อ มากกว่า9 เดือนครับ สามารถหายเองได้ไหมครับ ควรทานอาหาร/อาหารเสริม หรืออาหารที่ไม่ควรทานผมสามารถออกกำลังกายได้ไหมครับ และวุ้นตาเสื่อมหายเองได้ไหมครับ
สวัสดีค่ะ thanakornโรควุ้นในตาเสื่อมเกิดจากการที่สารประกอบของวุ้นในตาตกตะกอนลงมา เศษของวุ้นก็จะลอยไปลอยมาในลูกตา ทำให้เห็นเป็นจุดดำๆหรือเส้นดำๆ จะเห็นชัดขึ้นเมื่อมองแสงจ้าหรือมองไปยังพื้นหลังสีขาว เป็นโรคที่ไม่มีอันตรายโดยตัวของมันเอง คือเกิดจากความเสื่อมของวุ้นในตา มักเกิดในผู้ที่สายตาสั้นหรือเคยผ่าตัดหรือมีอุบัติเหตุในตาก็ได้ซึ่งการใช้สายตาเพ่งมากๆนั้น ไม่ได้ทำให้เป็นวุ้นในตาเสื่อมเป็นมากขึ้น แต่อาจทำให้สายตาสั้นขึ้นและอาจทำให้วุ้นในตาเสื่อมเป็นมากขึ้นจากการมีสายตาสั้นมากๆได้สามารถออกกำลังกายไดตามปกติ ใช้ชีวิตทุกอย่างได้ตามปกติ โรคนี้อาจจะไม่หาย แต่อย่างที่กล่าวไปไม่ได้เป็นอันตราย เป็นแค่ความเสื่อมค่ะ โรควุ้นในตาเสื่อมจะมีอันตรายเมื่อเมื่อวุ้นในตาเสื่อมและหลุดออกมามากจนไปดึงจอประสาทตาให้หลุดออกมาด้วย จะเห็นเหมือนมีม่านดำลงมาบดบังการมองเห็น อันนี้เป็นสัญญาณเตือนว่าต้องไปพบจักษุแพทย์เพื่อรักษาทันที